Qabel l-elezzjoni mirbuha bi zbrixx, ta' GonziPN tgħidx kif werwruna li jekk jirbħu l-iljuni ta' Sant addio bis-siegħa siegħa u nofs. Qalulna li jekk Sant jieħu postu wara skrivanija f'Kastilja, kull minuta li se nahdmu wara l-erbgħin siegha se jħallsuna tagħha bir-rata normali - bis-siegħa siegħa. Biex iġibulna prova ta' dak li kienu qed jgħidu urewna l-ftehim kollettiv tal-ħaddiema tas-Super One li dak iż-żmien kienu qed jitħallsu b'dan il-mod. Allura bqajt imbellah meta fuq il-venda smajt li dak li werwirna bih Gonzi qabel l-elezzjoni qed jigri llum taht it-treġija tiegħu. Dan mhux qed jigri ghax Gonzi biddel xi ligi. Qed jigri ghax fost dawk li jinvestu u jhaddmu n-nies hemm min il-kreattivita` qed juzaha biex idur mal-ligijiet. Dawn il-proxxmi flok jaraw kif jaghmlu biex idawwru xi Ewro zejjed mis-suq, qed jirnexxielhom ihallsu l- fuq dahar haddiema li fl-ahhar tax-xahar idahhlu biss ghall-ikel, ghall-hrieqi u ghall-kont tad-dawl. Fuq il-venda ltqajt ma' wiehed li jaqla' l-paga minimima - mizerja ta' €153 u ftit centezmi fil-gimgha. Qalli li biex idawwar xi haga zejda ghall- , biex ikun jista' jaqra dan il-blog, kull siegha li jkun hemm jidhol ghaliha b'ruhu u b'gismu. Imma din is-siegha ma jithallasx taghha kif titlob il-ligi. U ohrog il-ghageb min ihaddmu mhu qed jikser l-ebda ligi! Tlabtu jispjegali ghax ma stajtx nifhem. Fehemni li hu jaghmel xoghol wiehed imma huwa mpjegat ma' zewg kumpaniji. Qalli li ghall-ewwel erbghin siegha jahdem ma' Kumpanija A u wara dawn l-erbgħin siegħa jibqa' jagħmel l-istess xoghol imma ma' Kumpanija B, li hija tal-istess sidien. Jien tghidx kemm inkorlajt x'hin smajt din l-istorja u ghidtlu biex ikellem lil xi jew lil tal- (mhux l-ufficcju ta' Joseph Muscat). Imma dan qalli li jkun ahjar ghalih jekk ma jdardarx l-ilma li jrid jixrob minnu. Qalli li l- bis-siegha siegha ahjar jaghmlu hu milli jsibu xi jaghmlu minfloku. Spjegali li jekk isib xorta mhux se jhallsuh iktar hekk, allura jibqa' kif inhu llum. Hassejtni impotenti quddiem sitwazzjoni bhal din. Hsibt li stajt biss inhares lejn is-sema u nkanta l-istrofa ta' Dun Karm "Rodd il-hniena lis-sid". Imma mbaghad ftakart li f'Malta ghandna Gvern. Ftakart li f'Malta ghandna wkoll Oppozizzjoni. Ftakart li f'Malta ghandna 69 Membru Parlamentari li dan l-ahhar tghallmu x'inhu . Jien impotenti imma dawn mhumiex. Allura aħjar inkanta "Aghti, kbir Alla, id-dehen lil min jahkimha". Sakemm il-kbir Alla jwassal dan id-dehen fil-gżejjer tant kuxjenzuzi ta' Pawlu ta' Tarsu, "saħħa 'l-ħaddiem".
Bis-siegha siegha wara erbghin siegha